Diari Oficial de la Generalitat Valenciana


Sumari del DOGV 4392, del 04-12-2002 (2002/13107)

Información de les bases de la convocatòria per a la provisió en propietat de set places d'administratiu d'administració general .
----------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13699


Data del document
:   30-10-2002

Organisme emissor
:   Ajuntament d'Elx

Tipus de document
:   Resolució

Descriptors 

:   * Elx
    * concurs administratiu
    * professió administrativa
    * administració local

Informació pública de las bases de la convocatòria per a la provisió en propietat de set places d'administratiu d'administració general .[2002/13480]
  
En compliment de l'acord adoptat per la Comissió municipal de Govern de data 18 d'octubre de 2002, es publica la convocatòria de l'oposició lliure per cobrir amb personal funcionari de carrera set places d'administratiu d'administració general, segons les bases següents:
  
Base primera
  
1. Objecte de la convocatòria. És objecte de la present convocatòria el proveïment en propietat, mitjançant el sistema de curs selectiu i concurs de mèrits, de 7 places d'administratiu d'administració general, pertanyents a l'Oferta Pública d'Ocupació de l'any 2002. Estes places estan enquadrades en l'escala d'Administració General, subescala B) Administratius, dotades amb el sou corresponent al grup C, dues pagues extraordinàries, triennis i altres emoluments que pertoquen segons la legislació vigent i els acords municipals.
  
Les places convocades es proveiran per la promoció interna a què es refereix l'article 22.1 d) de la Llei 30/84 de 2 d'agost, de Mesures per a la Reforma de la Funció Pública, modificada per la Llei 23/88, de 28 de juliol.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la Corporació i se n'inserirà un extracte al Boletín Oficial del Estado.
  
Base segona
  
2. Condicions dels aspirants. Per a prendre part en l'oposició caldrà:
  
2.1. Condicions generals.
  
2.1.1. Tenir una antiguitat d'almenys dos anys en la subescala d'auxiliars d'administració general com a funcionaris de carrera i trobar-se en servici actiu en este ajuntament.
  
2.1.2. Tenir el títol de de batxiller superior, formació professional de segon grau o equivalent, o complir les condicions requerides per obtenir-lo a la data en què finalitze el termini de presentació d'instàncies ; o comptar amb una antiguitat mínima de deu anys en un cos o escala del grup D ; o de cinc anys i la superació del curs específic a què es refereix la Disposició Addicional vint-i-dosena de la Llei 30/84 de 2 d'agost.
  
2.2. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data del final del termini de presentació d'instàncies.
  
Base tercera
  
3. Instàncies.
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'esta durant el termini de vint dies naturals comptadors a partir del sendemà de la publicació de l'extracte de la convocatòria al Boletín Oficial del Estado.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Els aspirants manifestaran en la instància els mèrits que al·leguen, els documents acreditatius dels quals aportaran durant el termini de deu dies hàbils, comptadors a partir del fet que el tribunal expose al públic la relació d'aspirants que superen el curs selectiu.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En este cas, caldrà estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.
  
3.2. Minusvàlids.
  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 10,50 euros en concepte de taxes per drets d'examen.
  
Estes taxes es faran efectives, directament o mitjançant transferència, al compte denominat «Taxa inscripció proves selecció» de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 0700605303. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
Base quarta
  
4. Admissió d'aspirants.
  
4.1. Relació d'aspirants.
  
Finalitzat el termini reglamentari de presentació de sol·licituds, la Presidència de la Corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista defintiva, que es farà pública en la forma assenyalada.
  
4.2. Seran causes d'exclusió, ultra les ja assenyalades:
  
No reunir cap dels requisits a què es refereix la base segona.
  
L'omissió de la firma en la sol·licitud.
  
L'omissió en la sol·licitud del número de D.N.I.
  
Base cinquena
  
5. Tribunal qualificador. La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President:
  
El de la corporació o membre d'esta en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Un regidor del Partit Popular.
  
- Un tècnic de l'àrea d'Organització, Recursos Humans i Qualitat.
  
- Un representant del servici de Recursos Humans.
  
- Un tècnic d'Administració general.
  
- Dos funcionaris de carrera, a proposta de la representació sindical.
  
Secretari:
  
- El de la corporació o funcionari en qui delegue.
  
5.2. Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'este no delegables.
  
5.3. Designació i publicitat.
  
La designació dels membres del tribunal i dels seus assessors es farà pública al Butlletí Oficial de la Província i al tauler d'edictes de la Corporació.
  
La publicació de la seua composició nominal es verificarà almenys un mes abans de la iniciació del curs selectiu.
  
5.4. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
Els integrants del professorat del curs col·laboraran amb el tribunal qualificador com a assessors tècnics.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.
  
Els qui es troben inclosos en algun dels supòsits a què es refereix l'article 28.2 de la Llei 30/92.
  
Així mateix, els aspirants podran recusar-los en la forma prevista a l'article 21 de l'esmentada llei.
  
5.7. De l'absència del president.
  
Si un cop constituït el tribunal i iniciada la sessió se n'absentàs el president, este haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar el resultat de les avaluacions, la baremació de mèrits i també les incidències i votacions que s'hi produesquen. Les actes, numerades i rubricades, constituiran l'expedient que reflectirà el procés selectiu dut a terme.
  
Base sisena
  
6. Començament i desenvolupament de les proves.
  
6.1. Actuació dels aspirants.
  
L'orde d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra G.
  
L'aspirant acudirà a les proves provist del DNI perquè, en qualsevol moment de la realització de l'exercici, puga ser comprovada la seua identitat.
  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la inassistència a estes, tot i que això es dega a causes justificades. Tractant-se de proves de caràcter individual i successiu, el tribunal podrà apreciar les causes al·legades i admetre l'aspirant, sempre i quan estes proves no hagen finalitzat i l'admissió no menyscabe el principi d'igualtat.
  
6.2. Dates de realització del curs i professorat
  
Un mes ans de començar la realització del curs, es faran públics al Butlletí Oficial de la Província i al tauler d'aninci del servici de Recursos Humans, els dies, hores i locals en què haurà de celebrar-se, així com la composició del professorat i les dates de realització de les diferents avaluacions.
  
Base setena
  
7. Proves selectives : constaran de curs selectiu i de fase de concurs.
  
7.1. Curs selectiu
  
Consistirà en la superació d'un curs, d'una durada de 100 hores lectives, en què s'impartiran les matèries que consten en el temari de l'Annex I de la convocatòria. Els aspirants hauran d'acreditar els coneixements adquirits durant el curs a través d'avaluació continuada i d'una prova d'avaluació final, aixì com coneixements orals de valencià de nivell elemental.
  
Llevat de la prova de valencià, que seràs oral, les proves restants d'avaluació revestiran la forma de qüestionari de no més de 100 preguntes, amb 4 opcions de resposta cadascuna d'elles, de les que només 1 serà vàlida.
  
La totalitat de les proves seran obligatòries.
  
Podran afegir-se al qüestionari preguntes de reserva perquè siguen valorades en substitució d'aquelles que, eventualment, el Tribunal pogués declarar invalidades per causa justificada. Les respostes errònies seran penalitzades.
  
A fi de poder concórrer a la prova d'avaluació final del curs caldrà, a més de superar/concórrer a les corresponents proves d'avaluació continuada, haver assistit, com a mínim, a un 85% de la totalitat de la durada del curs.
  
El curs selectiu només tindrà una validesa als efectes de la present convocatòria.
  
7.2. Fase de concurs
  
Els mèrit al·legats seran valorats d'acord amb el barem següent :
  
7.2.1. Experiència professional
  
\*Antiguitat. Fins un màxim de 4,50 punts.
  
Per cada any de servici en actiu a les
  
distintes administracions públiques, en
  
qualsevol plaça o categoria 0,20 punts.
  
7.2.2. Formació personal
  
\*Cursos de formació i perfeccionament genèrics.
  
Màxim : 2,00 punts.
  
Cursos de caràcter general o sectorial que,
  
tenint per objecte la formació en alguna de
  
les àrees de coneixement o d'actuació de
  
l'administració, no tinguen cap relació directa
  
amb les funcions del lloc :
  
\*De 100 o més hores 2,00 punts.
  
\*De 75 o més hores 1,50 punts.
  
\*De 50 o més hores 1,00 punt.
  
\*De 25 o més hores 0,50 punts.
  
\*De 15 o més hores 0,20 punts.
  
7.2.3. Aptituds per al lloc convocat.
  
Valoració del treball desplegat. Màxim : 4,50 punts.
  
Per l'exercici de llocs de treball en
  
plaça d'auxiliar d'Administració General,
  
en qualsevol Administració Pública,
  
Per cada any de servici 0,50 punts.
  
Cursos de formació i perfeccionament especifics.
  
Màxim : 3 punts.
  
Cursos de formació i perfeccionament de
  
caràcter sectorial directament relacionats
  
amb les comeses del lloc :
  
\*De 100 o més hores 2,50 punts.
  
\*De 75 o més hores 2,00 punts.
  
\*De 50 o més hores 1,50 punts.
  
\*De 25 o més hores 1,00 punt
  
\*De 15 o més hores 0,50 punts.
  
7.3. Minusvalideses.
  
Als aspirants amb minusvalideses que ho sol·liciten motivadament en la instància per la qual demanen prendre part en la convocatòria, el Tribunal els facilitarà les adaptacions possibles de temps i mitjans per a la realització de les proves. A tal fi, indicaran també en la instància el tipus d'adaptacions que, en cap del casos, no menyscabaran els nivells de coneixements exigibles per a superar les proves ni les condicions d'igualtat amb la resta d'aspirants.
  
7.4. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
Base huitena
  
8. Qualificació de les proves selectives
  
8.1. Curs selectiu.
  
8.1.1. Qualificació.
  
El Tribunal Qualificador d'esta convocatòria farà una avaluació continuada dels aspirants.
  
Acabat el curs, es farà una prova final sobre la totalitat de la matèria compresa en el temari de l'annex I.
  
Els membres del tribunal qualificaran tant les avaluacions continuades com la prova final amb puntuació de 0 a 10 punts, llevat de la prova de valencià que es qualificarà de 0 a 1 punt.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell.
  
A fi de poder superar el procés selectiu caldrà obtenir la qualificació d'apte, que s'atorgarà quan s'assolesca una puntuació igual o superior a 10 punts com a resultat de sumar la mitjana aritmètica de les qualificacions obtingudes en les avaluacions continuades, a la qualificació de la prova final del curs selectiu.
  
8.1.2. Publicitat.
  
Les qualificacions de cada avaluació es faran públiques al tauler d'edictes del servici de Recursos Humans, el mateix dia en què siguen acordades.
  
8.2. Fase de concurs.
  
8.2.1. Valoració.
  
El Tribunal valorarà els mèrits al·legats i acreditats per cada aspirant, sempre que s'hagen contret abans de la data en què finalitze en termini de presentació d'instàncies, aplicant estrictament els que consten en la base setena i les valoracions que s'hi assenyalen, sense que el conjunt de les qualificacions d'esta fase depasse el límit de 14 punts.
  
8.2.2. Acreditació de mèrits.
  
Durant el termini de deu dies, comptador a partir de la publicació pel tribunal de la relació de tots els aspirants que hagen superat el curs selectiu, s'aportaran els justificants dels mèrits al·legats en les respectives sol·licituds.
  
Els mèrits que al·leguen els aspirants s'acreditaran a través de títols, certificacions o diplomes, mitjançant originals o amb fotocòpies acarades i compulsades.
  
En qualsevol momen del procés de selecció podran demanar-se formalment als interessats els aclariments o, si escau, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren pertinents per a una correcta valoració.
  
8.2.3. Antiguitat.
  
L'antiguitat s'al·legarà en la sol·licitud, tot i que no caldrà acreditar la que conste en l'expedient personal. Caldrà justificar, en canvi, aquella de la que no es tinga constància al Servici de Recursos Humans.
  
En la valoració de l'antiguitat es negligiran les fraccions de temps inferiors al mes.
  
No es computaran servicis que haguessen estat prestats simultàniament amb d'altres ja al·legats.
  
8.2.4. Cursos.
  
La realització de cursos s'acreditarà a través de certificats o diplomes. Només podran valorar-se si foren organitzats o convocats per la universitat, instituts o escoles oficials de formació de funcionaris o altres entitats o centres docents públic o privats, dels contemplats en la Llei orgànica 8/1985, de 13 de juliol, reguladora del Dret a l'Educació, quan haguessen estat homologats pels instituts o escoles oficials de formació de funcionaris o per la universitat.
  
Aquelles activitats de naturalesa diferent als cursos, tals com jornades, taules redones, trobades, debats o anàlogues no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
8.3. Qualificació definitiva.
  
L'orde de qualificació definitiva serà el resultant de la suma total de punts obtinguts en la Fase de Concurs i en el Curs Selectiu.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cadascuna de les avaluacions, cosa que s'alicarà successivament en l'orde en què hagen estat realitzats. En un altre cas, decidirà la superior puntuació assolida en la Fase de Concurs, apartat de Cursos Específics, Cursos Genèrics i Antiguitat, aplicats successivament per este orde. Si persistís l'empat, es dirimirà atenent els cognoms dels aspirants afectats, per aplicació de l'orde alfabètic, que s'iniciarà per la lletra « G », determinada en el sorteig dut a terme el 18 de gener de 2002 (BOP 07/02/2002).
  
Base novena
  
9. Relació d'aprovats, presentació de documents i nomenament.
  
9.1. Relació definitiva d'aspirants aprovats.
  
Resoltes les possibles al·legacions i correccions, si n'hi hagués, el Tribunal dictarà resolució i fixarà la relació definitiva d'aspirants aprovats per orde de puntuació. Estos no podran ultrapassar el nombre de places convocades. El Tribunal elevarà la citada relació a la Presidència de la Corporació perquè formule la corresponent proposta de nomenament. Remetrà alhora a esta autoritat l'acta de l'última sessió on hauran de figurar, per orde de qualificació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran al Servici de Recursos Humans d'este Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:
  
9.2.1. Certificació acreditativa d'haver prestat almenys dos anys de servici en plaça de la subescala d'auxiliars d'Administració General i trobar-se en l'actualitat en servici actiu en este ajuntament.
  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) del títol de batxiller superior, BUP, Formació Professional de segon grau o equivalents. Si estos documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
Els qui participen en el procediment selectiu sense comptar amb la titulació que per accedir al grup C s'exigeix a l'article 25 de la Llei 30/84, no necessitaran acreditar l'antiguitat en el grup D, llevat que esta no constàs en l'expedient personal.
  
9.4. Pèrdua del dret al nomenament.
  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser nomenats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per estes causes no siguen ocupades.
  
9.5. Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir del sendemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.
  
9.6. Jurament o promesa.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06/04/1979).
  
Base desena
  
10. Incidències. El Tribunal queda facultat per a resoldre els dubtes que es presenten i per a prendre els acords necessaris per al bon orde de l'oposició en tot allò no previst en estes bases.
  
Base onzena
  
11. Facultat de l'alcaldia. El Sr. alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Base dotzena
  
12. Impugnació de la convocatòria.
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Concretament, contra les qualificacions del Tribunal, a partir de la seua publicació, els aspirants podran presentar :
  
Dins del termini de quaranta-huit hores, les reclamacions o al·legacions que estimen oportunes, que seran resoltes pel mateix tribunal.
  
Dins del termini d'un mes, recurs d'alçada, que serà resolt pel President de la corporació.
  
Base tretzena
  
13. Legislació aplicable. En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.
  
ANNEX I
  
Programa de temes de la convocatòria per a cobrir en propietat set places d'administratiu d'administració general
  
Paart I. Dret polític i constitucional
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La Monarquia. Teoria general. La Corona segons la Constitució espanyola. El poder legislatiu. Teoria general. Les Corts Generals.
  
Tema 4. El Govern. Relacions entre el Govern i el Poder legislatiu. El Poder judicial.
  
Tema 5. Organització territorial de l'Estat. Els estatuts d'autonomia. Règim de competències. Relació entre l'Estat i les comunitats autònomes. Especial referència a l'Estatut d'Autonomia de la Comunitat Valenciana.
  
Tema 6. La interpretació de les normes : La interpretació en l'ordenament jurídic espanyol. Interpretació : gramatical, sistemàtica, històrica i teleològica. Referència a la jurisprudència interpretativa, els principis generals del dret, l'equitat.
  
Tema 7. Posició jeràrquica de les normes. Constitució. Tractats internacionals. El dret europeu : distintes classes de normes. Lleis orgàniques, ordinàries i autonòmiques.. Decrets lleis. Reglaments. La norma general i la norma especial.
  
Part II. Dret administratiu general
  
Tema 8. Sotmetiment de l'administració a la Llei i al Dret. Fonts del Dret Púbic. La Llei : classes de lleis.
  
Tema 9. El Reglament : concepte i classes. Procediment d'elaboració. Límits de la potestat reglamentària i defensa contra els reglament il·legals.
  
Tema 10. El costum. La pràctica administrativa. Els principis generals del dret. Altres fonts.
  
Tema 11. L'acte administratiu. Concepte. Classes i elements. Eficàcia dels actes administratius i el seu condicionament. Executivitat i suspensió. L'execució dels actes administratius. La invalidesa de l'acte administratiu. Actes nuls i anul·lables. La validació de l'acte administratiu. La revisió d'ofici.
  
Tema 12. El procediment administratiu. La seua regulació en el dret positiu. El silenci administratiu.
  
Tema 13. Les formes d'acció administrativa : el foment i els seus mitjans. La policia administrativa. El servici públic.
  
Tema 14. Els recursos administratius : El recurs potestatiu de reposició. El recurs d'alçada. El recurs extraordinari de revisió. El recurs econòmicos dministratius. Les reclamacions administraves prèvies a les vies civil i laboral.
  
Tema 15. El recurs contenciós administratiu. Les parts. Actes impugnables. Procediment general. La sentència i la seua execució. Procediments especials.
  
Tema 16. Els òrgans administratius. Concepte i classes. Consideració especial dels òrgans col·legiats. Els principis de l'organització administrativa.
  
Part III. La Unió Europea
  
Tema 17. Les institucions de la Unió Europea. El Consell de Ministres. La Comissió Europea. El Parlament europeu. El Dret europeu : distintes classes de normes.
  
Part IV. Dret administratiu local
  
Tema 18. Règim local espanyol. La província. La regulació constitucionsl de la província a Espanya. El municipi : el terme municipal. La població municipal. L'empadronament municipal.
  
Tema 19. Organització i competències de la província.
  
Tema 20. Organització i competències del municipi.
  
Tema 21. Règim de sessions i acords dels òrgans col·legiats locals.
  
Tema 22. Ordenances i reglaments de les entitats locals. Procediment d'elaboració i aprovació.
  
Tema 23. Hisendes locals. Classificació dels ingressos. Ingresso de dret públic. Ingressos de dret privat. Ordenances fiscals. Taxes i contribucions especials.
  
Tema 24. Imposició Local Autònoma (I). Impost sobre Béns Immobles. Impost sobre Activitats Econòmiques.
  
Tema 25. Imposició Local Autònoma (II). Impost sobre Vehicles de Tracció Mecànica. Impost sobre Construccions, Instal·lacions i Obres. Impost sobre l'Increment del Valor dels Terrenys de Naturalesa Urbana.
  
Tema 26. Règim jurídic de les despeses públiques locals.
  
Tema 27. Instruments d'ordenació a la Comunitat Autònoma Valenciana. (I). Pla d'Acció Territorial. Plans Generals. Plans Especials. Descripció i tramitació.
  
Tema 28. Instruments d'ordenació a la Comunitat Autònoma Valenciana. (II). Plans parcials. Plans de reforma interior. Catàlegs. Estudis de detall. Descripció i tramitació.
  
Tema 29. La llicència urbanística. Naturalesa jurídica i procediment. Termini per a l'atorgament de llicències.
  
Tema 30. Infraccions urbanístiques. Restitució de la legalitat urbanística alterada. El delicte contra l'ordenació del territori.
  
Part IV. Planificació i gestió
  
Tema 31. La gestió de la documentació. Organització i arxiu. Tècniques. Modalitats. Les noves tecnologies en els processos de classificació, organització, arxiu, notificació, etc.
  
Tema 32. Planificació i programació. Nivells. Característiques i elements d'un Pla. La planificació i organització d'unitats, programes/projectes. Els objectius. Definició. Classes. L'establiment d'objectius. Avaluació.
  
Tema 33. La direcció i gestió de recursos : humans, tècnics i materials.
  
Tema 34. La direcció de projectes organitzatius. Estils de direcció. La direcció participativa. Liderat. Creació i motivació d'equips.
  
Tema 35. Processos. Definició. La millora de processos. Definició i avaluació de processos.
  
Tema 36. Innovació i creativitat. Eficàcia, eficiència i productivitat.
  
Part VI. Cultura corporativa
  
Tema 37. Salut Laboral II: Condicions de seguretat i caràcter general. Riscs específics vinculats a les funcions administratives i la seua prevenció.
  
Tema 38. La qualitat als servicis públics.
  
Tema 39. L'atenció al ciutadà.
  
Tema 40. Cultura participativa.